ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3444/02

υποβολή: Jorge Moreira Da Silva (PPE-DE) προς το Συμβούλιο

(3 Δεκεμβρίου 2002)

Θέμα: Διαφημιστική επίθεση εντός των κρατών μελών της Ευρωπαϊκής Ένωσης

Για να προκαλέσουν βαθιά εντύπωση στο κοινό το οποίο έχουν ως στόχο, αλλά δίχως να λαμβάνουνπόψη τη βλαβερή επίδραση στην παιδεία των νεότερων, ορισμένες εταιρίες δεν διστάζουν ενίοτε να αναρτούν διαφημίσεις με άσεμνες εικόνες στις οδούς των ευρωπαϊκών πόλεων. Κάθε χρόνο αυξάνεται ολοένα ο αριθμός χυδαίων διαφημιστικών αφισών που τοποθετούνται σε δημόσιους χώρους (στάσεις λεωφορείων, είσοδοι μετρό).

Μήπως αυτό σημαίνει ότι για να πουλήσουν, όλα τα μέσα είναι θεμιτά και ότι όλα επιτρέπονται·

Ποιά είναι τα στάνταρντ διαφημιστικής δεοντολογίας στα διάφορα κράτη μέλη της Ευρωπαϊκής Ένωσης·

Απάντηση

(5 και 6 Μαΐου 2003)

Το Συμβούλιο αντιλαμβάνεται το ενδιαφέρον του Αξιότιμου κ. Βουλευτή να προασπίσει τα συμφέροντα του ευρωπαϊκού κοινού εξ απόψεως καθορισμού δεοντολογικών διαφημιστικών κανόνων. Το θέμα ωστόσο της διαφημιστικής δεοντολογίας εμπίπτει στην αρμοδιότητα των κρατών μελών. Το Συμβούλιο δεν διαθέτει πληροφορίες για τους ισχύοντες σε κάθε κράτος μέλος κανόνες.

Εξ απόψεως κοινοτικής αρμοδιότητας, σύμφωνα με το άρθρο 153 της Συνθήκης και προς το σκοπό της προστασίας των καταναλωτών, η Κοινότητα συμβάλλει στην προστασία τηςγείας, της ασφάλειας και των οικονομικών συμφερόντων των καταναλωτών, καθώς και στην προώθηση του δικαιώματός τους για ενημέρωση, εκπαίδευση και οργάνωσή τους για τηνπεράσπιση των συμφερόντων τους..

Το Συμβούλιο, εν πάση περιπτώσει, δεν διαθέτει δυνατότητα δράσης άνευ προτάσεως της Επιτροπής επί του θέματος. Ουδεμία πρόταση έχει, μέχρι τούδε,ποβληθεί στο Συμβούλιο.
ΓΡΑΠΤΗ ΕΡΩΤΗΣΗ E-1906/02

υποβολή: Graham Watson (ELDR) προς την Επιτροπή

(2 Ιουλίου 2002)

Θέμα: Χορήγηση φοιτητικών δανείων στο ΗΒ με βάση το κριτήριο της μόνιμης εγκατάστασης

Πιστεύει η Επιτροπή ότι το κριτήριο της μόνιμης εγκατάστασης που εφαρμόζεται από τις βρετανικές αρχές προκειμένου να καθοριστεί ποιος είναι επιλέξιμος για τη χορήγηση φοιτητικού δανείου, είναι σύμφωνο με τις Συνθήκες·

Απάντηση της κυρίας Reding εξ ονόματος της Επιτροπής

(3 Σεπτεμβρίου 2002)

Με βάση τις πληροφορίες που διατίθενται στο διαδίκτυο(1), αυτός πουποβάλει αίτηση για τη χορήγηση φοιτητικού δανείου στο Ηνωμένο Βασίλειο πρέπει να πληροί, μεταξύ άλλων, το κριτήριο της μόνιμης εγκατάστασης στο Ηνωμένο Βασίλειο πράγμα που σημαίνει ότι πρέπει να έχει εγκατασταθεί στο Ηνωμένο Βασίλειο με την έννοια του νόμου για τη μετανάστευση του 1971 χωρίς ναπόκειται σε τυχόν περιορισμούς της περιόδου παραμονής του σύμφωνα με τη νομοθεσία για τη μετανάστευση.

Η Επιτροπή θα ζητήσει από το Ηνωμένο Βασίλειο συμπληρωματικές πληροφορίες για να αξιολογήσει τη συμβατότητα του όρου μόνιμης εγκατάστασης και του συστήματοςποστήριξης των σπουδαστών του Ηνωμένου Βασιλείου γενικότερα με την κοινοτική νομοθεσία και ειδικότερα με το άρθρο 12 της συνθήκης ΕΚ, κανονισμός (ΕΟΚ) 1612/68 του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητας(2) και της οδηγίας του Συμβουλίου 93/96/ΕΟΚ της 29ης Οκτωβρίου 1993 σχετικά με το δικαίωμα διαμονής των σπουδαστών(3) και θα ενημερώσει σχετικά το αξιότιμο μέλος του Κοινοβουλίου.

(1) Για περισσότερες πληροφορίες σχετικά με τη χρηματοοικονομικήποστήριξη των σπουδαστών της τριτοβάθμιας εκπαίδευσης στο Ηνωμένο Βασίλειο, βλέπε τις ακόλουθες ιστοσελίδες: http://www.dfee.gov.uk/support/support2000/ch01.htm and http://www.dfee.gov.uk/loan2000/.

(2) ΕΕ L 257 της 19.10.1968.

(3) ΕΕ L 317 της 18.12.1993.
ΓΡΑΠΤΗ ΕΡΩΤΗΣΗ E-3378/02

υποβολή: Margrietus van den Berg (PSE) προς την Επιτροπή

(27 Νοεμβρίου 2002)

Θέμα: Κρατική ενίσχυση προς τα ολλανδικά ποδοσφαιρικά σωματεία

Η Ευρωπαϊκή Επιτροπή ενημέρωσε την ολλανδική κυβέρνηση ότι δημιουργεί προβλήματα με τη χορήγηση κρατικής ενίσχυσης στα ποδοσφαιρικά σωματεία στην Ολλανδία.

Δεν συμφωνεί η Επιτροπή με την άποψη ότι, λαμβάνονταςπόψη τον κοινωνικό ρόλο του αθλητισμού, τον οποίο αναγνωρίζει η Δήλωση της Νίκαιας, απαιτείται ένας διαφορετικός δείκτης μέτρησης από εκείνον ο οποίος αντιμετωπίζει με αποδοκιμασία τις ενισχύσεις προς τα ποδοσφαιρικά σωματεία·

Προτίθεται η Επιτροπή να θέσει και πάλιπό συζήτηση το θέμα με πλαίσιο τη Δήλωση της Νίκαιας στην οποία αναγνωρίζεται η κοινωνική διάσταση του αθλητισμού και δεν χαρακτηρίζεται ως ζήτημα το οποίο αναφέρεται σε σχέση με τον αθέμιτο ανταγωνισμό·

Απάντηση του κ. Monti εξ ονόματος της Επιτροπής

(8 Ιανουαρίου 2003)

Τον Ιούνιο του 2002, η ολλανδική κυβέρνηση έστειλε στην Επιτροπή επιστολή στην οποίαποστήριζε ότι οι κρατικές ενισχύσεις οι οποίες χορηγούνται σε ποδοσφαιρικά σωματείαπό οποιαδήποτε μορφή δεν αντιμετωπίζονται ως κρατικές ενισχύσεις. Η Επιτροπή απάντησε ότι αδυνατεί να συμφωνήσει με την παρατήρηση αυτή γενικά. Σύμφωνα με τη νομολογία του Δικαστηρίου, τα επαγγελματικά ποδοσφαιρικά σωματεία πρέπει να θεωρούνται ως επιχειρήσεις. Κατά συνέπεια, η χρηματοδοτική στήριξη που παρέχεται σε τέτοιες επιχειρήσεις εμπίπτει καταρχήν στις διατάξεις περί κρατικών ενισχύσεων. Η Επιτροπή προσέθεσε ότι, παρόλα αυτά, χωρίς ενδελεχή ανάλυση των επιμέρους παραμέτρων της εκάστοτεπόθεσης, η Επιτροπή δεν είναι σε θέση να κρίνει κατά πόσον η κρατική στήριξη προς ποδοσφαιρικά σωματεία συμβιβάζεται ή όχι με τις εν λόγω διατάξεις περί κρατικών ενισχύσεων.

Στη Δήλωση της Νίκαιας αναγνωρίζεται η αρχή σύμφωνα με την οποία ο αθλητισμός αυτός καθαυτόν εμπεριέχει κοινωνικές, καθώς και εκπαιδευτικές και πολιτιστικές λειτουργίες. Για τον λόγο αυτόν, το Ευρωπαϊκό Συμβούλιο καλεί τα κοινοτικά θεσμικά όργανα και τα κράτη μέλη να εφαρμόζουν τις πολιτικές τους σύμφωνα με τις διατάξεις της συνθήκης ΕΚ, εντός των ορίων των αρμοδιοτήτων που αναγνωρίζονται στο καθένα και λαμβάνονταςπόψη την εν λόγω αρχή.

Στην προαναφερθείσα επιστολή η Επιτροπή εξηγούσε μάλιστα ότι, παραδείγματος χάρη, οι επιχορηγήσεις που παρέχονται από τις γαλλικές αρχές με σκοπό την παροχή σχολικής εκπαίδευσης σε άτομα νεαρής ηλικίας σε συνδυασμό με αθλητική κατάρτιση παρεχόμενη από επαγγελματικά ποδοσφαιρικά σωματεία δεν αποτελούν κρατική ενίσχυση. Εν προκειμένω, η Επιτροπή ενεργεί σύμφωνα με τις αρχές που διατυπώνονται στη Δήλωση της Νίκαιας.

Παρόλα αυτά, συγχρόνως δεν αποκλείεται οι ενισχύσεις προς επαγγελματικά ποδοσφαιρικά σωματεία να εμπεριέχουν, σε ορισμένες περιπτώσεις, στοιχεία κρατικής ενίσχυσης.
ΓΡΑΠΤΗ ΕΡΩΤΗΣΗ E-2603/02

υποβολή: Gerhard Schmid (PSE) προς την Επιτροπή

(18 Σεπτεμβρίου 2002)

Θέμα: Άτυπα συστήματα μεταφοράς χρημάτων

Πέραν των επίσημων τραπεζώνφίστανται αποκαλούμενα άτυπα συστήματα μεταφοράς χρημάτων (π.χ. Hawala Banking), τα οποία χρησιμοποιούνται κυρίως για την μεταφορά χρημάτων μεταξύ μελών μιας εθνικής κοινότητας, αλλά και εκεί, όπου δενφίστανται επίσημες τράπεζες.

Σε σχέση με το εν λόγω σύστημα μεταφοράς χρημάτων θα ήθελα ναποβάλω τις κάτωθι ερωτήσεις προς την Επιτροπή:

1. Υπάρχουν κράτη μέλη της ΕΕ, όπου η χρησιμοποίηση του εν λόγω συστήματος είναι παράνομη·

2. Σε ποια κράτη μέλη της ΕΕπόκεινται τα εν λόγω συστήματα μεταφοράς χρημάτων σεποχρέωση αναφοράς ή καταγραφής (στο πλαίσιοποχρέωσης για την ανακοίνωση ως χρηματοπιστωτικό ίδρυμα ή παρόμοιο ίδρυμα)·

3. Σε ποια κράτη μέλη της ΕΕπόκεινται οι εν λόγω επιχειρήσεις σεποχρέωση άδειας·

4. Σε ποια κράτη της ΕΕπόκεινται οι εν λόγω επιχειρήσεις σε εποπτεία όπως αυτή ισχύει για τα πιστωτικά ιδρύματα·

Απάντηση του κ. Bolkestein εξ ονόματος της Επιτροπής

(30 Οκτωβρίου 2002)

Η Ομάδα Χρηματοοικονομικής Δράσης για τη νομιμοποίηση εσόδων από παράνομες δραστηριότητες (FATF) θέσπισε 8 ειδικές συστάσεις (ΕΣ) για τη χρηματοδότηση της τρομοκρατίας τον Οκτώβριο 2001(1). Η ΕΣ VI αφορά τα εναλλακτικά συστήματα εμβασμάτων και καλεί τις χώρες να εξασφαλίσουν ότι όλες οιπηρεσίες μεταφοράς χρημάτων, συμπεριλαμβανομένων και των άτυπων συστημάτων ή δικτύων,πόκεινται σε άδεια ήποχρέωση εγγραφής, και ότι αν οι απαιτήσεις αυτές δεν τηρηθούν τότε κινούνται οι αντίστοιχες διαδικασίες επιβολής κυρώσεων.

Η κατάσταση στα κράτη μέλη όσον αφορά την εφαρμογή της ΕΣ VI είναι η εξής:

1. Η Επιτροπή δεν γνωρίζει κανένα κράτος μέλος όπου η χρήση τέτοιων συστημάτων από πελάτες είναι παράνομη. Εντούτοις, όταν οι επιχειρήσεις μεταφοράς χρημάτων δεν τηρούν τιςποχρεώσεις άδειας ή εγγραφής τότεπόκεινται σε κυρώσεις σε όλα τα κράτη μέλη εκτός από τη Φινλανδία, την Ελλάδα και την Ιρλανδία. Οι τρεις αυτές χώρες έχουν δηλώσει την πρόθεσή τους να αντιμετωπίσουν αυτό το θέμα στην σχεδιαζόμενη νομοθεσία τους.

2. Υποχρέωση εγγραφής για τιςπηρεσίες μεταφοράς χρημάτων ισχύει στην Αυστρία, τη Φινλανδία, την Ιταλία, τη Σουηδία και το Ηνωμένο Βασίλειο.

3. Υποχρέωση άδειας ισχύει στο Βέλγιο, τη Γαλλία, τη Γερμανία, το Λουξεμβούργο, τις Κάτω Χώρες, την Πορτογαλία και την Ισπανία.

Αν και δενπάρχει επί του παρόντοςποχρέωση άδειας ή εγγραφής στην Ελλάδα ή την Ιρλανδία, οι χώρες αυτές έχουν εξαγγείλει νομοθετικά σχέδια στον τομέα αυτό.

4. Τραπεζική άδεια για την άσκηση επιχειρηματικής δραστηριότητας στην μεταφορά χρημάτων απαιτείται στη Γαλλία και τη Γερμανία.

(1) Το κείμενο ευρίσκεται στη διεύθυνση www.fatf-gafi.org.
ΓΡΑΠΤΗ ΕΡΩΤΗΣΗ E-3866/02

υποβολή: Pasqualina Napoletano (PSE) προς την Επιτροπή

(10 Ιανουαρίου 2003)

Θέμα: Διορισμοί στο Ευρωπαϊκό Κέντρο Παρακολούθησης Ναρκωτικών και Τοξικομανίας (ΚΠΝΤ)

Ο δόκτωρ Κάρλο Περούτσι, μέλος της Επιστημονικής Επιτροπής του ΚΠΝΤ, έλαβε από το Υπουργείο Εργασίας και Κοινωνικών Πολιτικών της Ιταλίας, στις 12 Απριλίου 2002, ανακοίνωση σχετικά με την παύση της άσκησης των καθηκόντων του στο ΚΠΝΤ, από του Απριλίου 2002.

Παρά ταύτα, ο δόκτωρ Κάρλο Περούτσι συνέχισε να λαμβάνει τακτικά προσκλήσεις για να συμμετάσχει στην Επιστημονική Επιτροπή του Κέντρου Παρακολούθησης.

Τον Δεκέμβριο του ιδίου έτους εθεωρήθη ως απαλλαγείς από τα καθήκοντά του και αντικατεστάθη επτά μήνες προ της λήξεως της θητείας του.

Δεδομένου ότι η θητεία των μελών της Επιστημονικής Επιτροπής του ΚΠΝΤ είναι τριετής, και ενδεχομένως ανανεώσιμη, δεν θεωρεί η Επιτροπή ότι η ανάκληση του διορισμού του δόκτορος Περούτσι συνιστά παραβίαση της εν λόγω αρχής·

Απάντηση του κ. Vitorino εξ ονόματος της Επιτροπής

(10 Φεβρουαρίου 2003)

Σύμφωνα με το άρθρο 10 του κανονισμού 302/93 της 8ης Φεβρουαρίου 1993 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας, η Επιστημονική Επιτροπή του ΕΚΠΝΤ αποτελείται από έναν αντιπρόσωπο από κάθε κράτος μέλος, ο οποίος διορίζεται για τριετή θητεία.

Τα μέλη της Επιστημονικής Επιτροπής διορίζονται από τα κράτη μέλη και, κατά συνέπεια, τα εν λόγω κράτη δύνανται να τα ανακαλούν.

Από νομική άποψη, η Επιτροπή δεν μπορεί να παρεμβαίνει ούτε στη σύνθεση της Επιστημονικής Επιτροπής ούτε στον διορισμό των αντιπροσώπων των κρατών μελών.
ΓΡΑΠΤΗ ΕΡΩΤΗΣΗ E-3584/02

υποβολή: Camilo Nogueira Romn (Verts/ALE) προς το Συμβούλιο

(13 Δεκεμβρίου 2002)

Θέμα: Οι νομοθετικές δέσμες Έρικα και το Oil Pollution Act των ΗΠΑ του 1990

Ποιοι είναι οι λόγοι για τους οποίους το Συμβούλιο, μετά το ατύχημα του πετρελαιοφόρου Έρικα, και πριν ακόμη από τα διαδοχικά ατυχήματα απέναντι από τις ακτές της Γαλικίας, όπως, μεταξύ άλλων, των Polycomander, Aegean Sea, Urquiola και Casn, δεν περιέλαβε στις δύο νομοθετικές δέσμες Έρικα τα αυστηρά μέτρα οικονομικών εγγυήσεων και ασφάλειας που απαιτούνται για εφοπλιστές και πλοία βάσει του Oil Pollution Act των ΗΠΑ του 1990, το οποίο θεσπίστηκε με αφορμή το ατύχημα του EXXON Valdez;

Κοινή απάντησηστις γραπτές ερωτήσεις E-3563/02, E-3581/02, E-3582/02, E-3583/02,E-3584/02, E-3587/02, E-3589/02, E-3625/02 και E-3761/02

(5 και 6 Μαΐου 2003)

Το Συμβούλιο καλεί τους αξιότιμους κκ. βουλευτές να ανατρέξουν στη δήλωση στην οποία προέβη η Προεδρία εξ ονόματος του Συμβουλίου κατά την ολομέλεια του Δεκεμβρίου 2002 του Ευρωπαϊκού Κοινοβουλίου, όπου θίγονται όλα τα σημεία στα οποία αναφέρονται στις ερωτήσεις τους. Ομοίως, το Συμβούλιο παραπέμπει τους αξιότιμους κκ. βουλευτές στις απαντήσεις που έδωσε στις ερωτήσεις Η-833/02, Η-839/02, Η-847/02 και Η-871/02, των κκ. M. Josu Ortuondo Larrea, M. Manuel Medina Ortega, M. Camilo Nogueira Romn και M. John Cushnahan αντίστοιχα, κατά την ώρα των ερωτήσεων της 15ης Ιανουαρίου 2003 στο Στρασβούργο.
ΓΡΑΠΤΗ ΕΡΩΤΗΣΗ P-3651/02

υποβολή: Antonio Di Pietro (ELDR) προς την Επιτροπή

(11 Δεκεμβρίου 2002)

Θέμα: Διάλυση της διαφημιστικής εταιρίας HMC Pubblicit

Πρόσφατα ανακοινώθηκε στον τύπο ότι η Cairo Communications, του Urbano Cairo, τέως διευθυντή της Publitalia, είναι η νέα ανάδοχος διαφημιστική εταιρία της TU La7, του ομίλου Tronchetti Provera.

H HMC publicit, προηγούμενη ανάδοχος εταιρία της TV La7, που ελεγχόταν κατά 100 % από την SEAT/Telecom οδεύει προς διάλυση του εταιρικού της με απόλυση άνω των 40 εργαζομένων και η λύση των συμβάσεων εργασίας γίνεται με παράτυπο τρόπο (αποστολή προπροσφαγισμένων επιστολών, η κατάσταση παρουσιάζεται ως αμετάκλητη στους εργαζομένους κλπ.).

Η ανάθεση της διαφημιστικής εκστρατείας της La 7 στην Cairo Communications θα μπορούσε να αποφέρει- δεδομένης της πλήρους σύνδεσης μεταξύ CAIRO Comm. και Publitalia — μεταγενέστερη ενίσχυση του συστήματος δεσπόζουσας θέσης στην αγορά και σχεδόν απόλυτο μονοπώλιο στον τομέα της τηλεόρασης και της διαφήμισης στην Ιταλία και, μάλιστα, με ό, τι αυτό συνεπάγεται για τη μείωση, αν όχι πλήρη εξάλειψη, του δημοκρατικού πλουραλισμού και της σωστής πληροφόρησης που έχουν ήδη περιοριστεί στο ελάχιστο.

Αυτό προκύπτει και από το γεγονός ότι παρά τη σπουδαιότητα της σύμβασης, δεν δόθηκαν στοιχεία του αντίκτυπου που έχει στον ανταγωνισμό και στο ίδιο το σύστημα της τηλεόρασης και των διαφημίσεων, με ιδιαίτερες συνέπειες για τον τύπο.

Λαμβάνοντας επίσηςπόψη άλλες συμφωνίες που έγιναν μεταξύ του ομίλου Tronchetti Provera και του ομίλου Finivest μεταξύ των οποίων συγκαταλέγεται η αγορά της Edilnord και της εταιρίας Pagine Utili, ερωτάται η Επιτροπή εάν μπορεί ή εάν προτίθεται να αναλάβει πρωτοβουλίες σε σχέση με τη σύμβαση La7/Cairo Communications και με τη συνακόλουθη διάλυση της HMC, λόγω του ότι η συμφωνία αυτή ενισχύει τη μονοπωλιακή θέση της Mediaset και της Publitalia την οποία ελέγχει, στον τομέα της τηλεόρασης και της διαφήμισης.

Απάντηση του κ. Monti εξ ονόματος της Επιτροπής

(15 Ιανουαρίου 2003)

Το Αξιότιμο Μέλος του Ευρωπαϊκού Κοινοβουλίου αναφέρεται σε μία συμφωνία μεταξύ ενός ιταλικού τηλεοπτικού σταθμού (La 7) και ενός ιταλικού διαφημιστικού γραφείου (Cairo Communications) που αφορά την ιταλική αγορά διαφημίσεων.

Η Επιτροπή δεν γνωρίζει τίποτε σχετικά με καταγγελίες που αφορούν την προαναφερθείσα συμφωνία μεταξύ της Cairo Communications και La7, ούτε δε αυτή η συμφωνία έχει κοινοποιηθεί στην Επιτροπή. Επιπλέον, η Επιτροπή δεν διαθέτει στοιχεία, προς το παρόν, για να αξιολογήσει εάν η εν λόγω συμφωνία θα μπορούσε να είναι σε θέση να επηρεάσει αισθητά το εμπόριο μεταξύ των κρατών μελών και, κατά συνέπεια, να εμπέσει στο πεδίο των κοινοτικών κανόνων περί ανταγωνισμού.

Το Αξιότιμο Μέλος του Ευρωπαϊκού Κοινοβουλίου αναφέρεται επίσης στη θέση της Mediaset/Publitalia στις αγορές της ιταλικής τηλεόρασης και διαφήμισης. Σχετικά με τούτο, η Επιτροπή δεν έχει πληροφορίες που θα μπορούσαν να στηρίξουν το συμπέρασμα ότι η συμφωνία μεταξύ της Cairo communications και TV La 7 θα μπορούσε, λόγω ορισμένων κατ' ισχυρισμό δεσμών μεταξύ των μερών αυτής της συμφωνίας και της Publitalia, να οδηγήσει σε μία πιθανή ενίσχυση της θέσης της Publitalia στις προαναφερθείσες αγορές.
ΓΡΑΠΤΗ ΕΡΩΤΗΣΗ E-3870/02

υποβολή: Camilo Nogueira Romn (Verts/ALE) προς την Επιτροπή

(10 Ιανουαρίου 2003)

Θέμα: Κατάργηση της πρόσβασης του κοινού στο σύστημα Eurodicautom

Δύναται η Επιτροπή να με πληροφορήσει εάν το Eurodicautom, τράπεζα ορολογιακών δεδομένων της Ευρωπαϊκής Επιτροπής, πρόκειται να πάψει να είναι προσιτή στο κοινό, όπως αναφέρουν εξέχοντα όργανα του ευρωπαϊκού τύπου·

Απάντηση του κ. Kinnock εξ ονόματος της Επιτροπής

(21 Φεβρουαρίου 2003)

Η Επιτροπή δεν έχει αποφασίσει να καταργήσει την πρόσβαση του κοινού στη συγκεκριμένη βάση δεδομένων. Ωστόσο, θα εκμεταλλευόταν την ευκαιρία για να πληροφορήσει το Αξιότιμο Μέλος του Κοινοβουλίου, ότι η βάση δεδομένων Eurodicautom σύντομα θα ενσωματωθεί σε μια νέα διοργανική βάση ορολογίας, η οποία πρόκειται να συμπεριλάβει τα περιεχόμενα των βάσεων δεδομένων που ήδηφίστανται στα διάφορα όργανα και οργανισμούς της Ευρωπαϊκής Ένωσης.

Σκοπός του σχεδίου αυτού είναι να ανταποκριθεί στην πρόκληση της προσεχούς διεύρυνσης, η οποία θα αυξήσει τα προβλήματα που σχετίζονται με δεδομένα ορολογίας περίπου είκοσι γλωσσών.

Στα πλαίσια του σχεδίου αυτού, η Επιτροπή, συμβουλευόμενη ταπόλοιπα όργανα και άλλους εταίρους στο σχέδιο, θα εξετάσει το θέμα της πρόσβασης στη νέα βάση δεδομένων, λαμβανομένηςπόψη της ανάγκης για ορθή διαχείριση των δημοσίων κεφαλαίων. Οι χρήστες, βεβαίως, θα ενημερώνονται για τις εξελίξεις σχετικά με το σχέδιο αυτό μέσω των κατάλληλων διόδων, συμπεριλαμβανομένων τωνφιστάμενων δικτυακών τόπων.
ΓΡΑΠΤΗ ΕΡΩΤΗΣΗ E-2906/02

υποβολή: Camilo Nogueira Romn (Verts/ALE) προς την Επιτροπή

(16 Οκτωβρίου 2002)

Θέμα: Ο σιδηρόδρομος μεγάλης ταχύτητας που θα συνδέει τη Γαλικία με την Πορτογαλία και με το κέντρο της Ευρώπης μέσω Γαλλίας

Σε ποιο στάδιο ευρίσκονται τα σχέδια και τα έργα του σιδηροδρόμου μεγάλης ταχύτητας που θα συνδέει τις πόλεις της Γαλικίας μεταξύ τους και ολόκληρη τη Γαλικία με τις πορτογαλικές πόλεις Πόρτο και Λισσαβώνα και με το κέντρο της Ευρώπης μέσω τουψιπέδου της Ιβηρικής και της Γαλλίας, σε αυτή τη φάση της περιόδου προγραμματισμού 2000-2006, κατά την οποία θα πρέπει να ολοκληρωθεί το μεγαλύτερο μέρος αυτής της σιδηροδρομικήςποδομής·

Σε τι ύψος ανέρχεται η κοινοτική χρηματοδότηση που διατέθηκε για τα σχέδια αυτά·

Πότε πρόκειται να έχουν ολοκληρωθεί τα διάφορα τμήματα των γραμμών που πρόκειται να κατασκευασθούν·

Απάντηση του κ. Barnier εξ ονόματος της Επιτροπής

(22 Νοεμβρίου 2002)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2717/02

υποβολή: Vitaliano Gemelli (PPE-DE) προς την Επιτροπή

(26 Σεπτεμβρίου 2002)

Θέμα: Διοικητικές προσφυγές μονίμων και λοιπώνπαλλήλων της Ευρωπαϊκής Επιτροπής

Από μία πρώτη απάντηση με ημερομηνία 24.5.2002 στην γραπτή ερώτηση Ε-0661/02(1) προκύπτει ότι, σε ό,τι αφορά την Επιτροπή, ένα σημαντικό τμήμα των προσφυγών που κατέθεσαν οιπάλληλοί της (30,5 % στο πρωτοβάθμιο Δικαστήριο και 13,2 % στο Δικαστήριο των Ευρωπαϊκών Κοινοτήτων) κατά την περίοδο από 1ης Ιανουαρίου 1996 έως τις 30 Ιουνίου 2001 είχε νομική βάση και κατέστη δεκτό, έστω και μερικά, από τις δύο δικαστικές αρχές.

Ωστόσο, τα δεδομένα αυτά είναι ανεπαρκή για να εκτιμήσουμε πλήρως τις επιπτώσεις του φαινομένου σε ανθρώπινο και οικονομικό επίπεδο, εάν σκεφτούμε ότι σε αυτές τις περιπτώσεις η Επιτροπή συνήθως καταδικάζεται να πληρώσει τα δικαστικά έξοδα, στα οποία περιλαμβάνονται οι αμοιβές των δικηγόρων των προσφευγόντων και των συνηγόρων της Επιτροπής.

Είναι δυνατόν να πληροφορηθούμε τον συνολικό αριθμό των δικαστικών διαδικασιών, στο πλαίσιο των οποίων κατά την περίοδο αναφοράς η Επιτροπή χρειάστηκε να καταβάλει τα δικαστικά έξοδα, καθώς και το μέσο ύψος των εξόδων αυτών·

Είναι δυνατόν να πληροφορηθούμε τον συνολικό αριθμό τωνπαλλήλων της Επιτροπής και των ατόμων που προσέλαβε έξωθεν για την διαχείριση των διοικητικών διαφορών, όπως προβλέπεται από τα άρθρα 90 και 91 του καταστατικού τηςπηρεσιακής κατάστασης τωνπαλλήλων·

(1) ΕΕ C 229 E της 26.9.2002, σελ. 117.

Απάντηση του κ. Prodi εξ ονόματος της Επιτροπής

(21 Νοεμβρίου 2002)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3738/02

υποβολή: Ilda Figueiredo (GUE/NGL) προς την Επιτροπή

(19 Δεκεμβρίου 2002)

Θέμα: Απολύσεις στο Euronews

Σύμφωνα με είδηση που δημοσιεύθηκε στην πορτογαλική εφημερίδα Pblico, συγκεκριμένα δε στο φύλλο της 12 Νοεμβρίου 2002, με τίτλο Δημοσιογράφοι απειλούνται με απόλυση, οι δεκαέξι πορτογάλοι που εργάζονται για την εκπομπή του τηλεοπτικού καναλιού Euronews στα πορτογαλικά ενδέχεται να απολυθούν.

Όντος γνωστού ότι το Euronews είναι πανευρωπαϊκό κανάλι,ποστηριζόμενο από την Ευρωπαϊκή Ένωση, ζητώ από την Επιτροπή να με πληροφορήσει τα εξής:

1. Γνωρίζει η Επιτροπή τί συμβαίνει με το κανάλι Euronews; Υπάρχει όντως κίνδυνος να σταματήσει η εκπομπή του στα πορτογαλικά·

2. Ποια μέτρα ελήφθησαν ή πρόκειται να ληφθούν για να εξασφαλισθεί η συνέχιση της πορτογαλικής εκπομπής του Euronews;

Απάντηση του κ. Prodi εξ ονόματος της Επιτροπής

(5 Φεβρουαρίου 2003)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-3364/02 του κ. Ribeiro e Castro(1).

(1) βλέπε σελίδα 54.
ΓΡΑΠΤΗ ΕΡΩΤΗΣΗ E-2946/02

υποβολή: Alexandros Alavanos (GUE/NGL) προς την Επιτροπή

(18 Οκτωβρίου 2002)

Θέμα: Κίνδυνοι για τις φάλαινες από την χρήση τεχνολογίαςψηλής συχνότητας σε ναυτικά γυμνάσια

Πρόσφατα η Greenpeace κατηγόρησε το ΝΑΤΟ για τον θάνατο 16 φαλαινών στο αρχιπέλαγος των Καναρίων κατά την διάρκεια γυμνασίων, θεωρώντας ως αιτία την ηχητική ρύπανση από ηχοβολιστικάψηλής συχνότητας. Πολλές μη κυβερνητικές περιβαλλοντικές οργανώσεις, όπως η Natural Resources Defense Council (NRDC), θεωρούν ότι η επέκταση αυτής της τεχνολογίας δημιουργεί τεράστιους κινδύνους για την επιβίωση πολλών θαλάσσιων ειδών.

Σκοπεύει η Επιτροπή να διενεργήσει έρευνες και να αποδώσει ευθύνες· Ποιες συγκεκριμένες πρωτοβουλίες θα αναλάβει που να αποτρέπουν την χρήση αυτού του είδους των ηχοβολιστικών· Είναι στις προτεραιότητές της, στα πλαίσια της προστασίας του θαλάσσιου περιβάλλοντος, να αναθέσει σε ειδική επιτροπή την μελέτη της επίδρασης αυτής της τεχνολογίας, στην επιβίωση του θαλάσσιου ζωικού κόσμου και να μελετήσει πιθανές εναλλακτικές λύσεις· Σε ποια σημεία της Μεσογείου είναι ιδιαίτερα έντονος ο κίνδυνος·

Απάντηση της κας Wallstrm εξ ονόματος της Επιτροπής

(3 Δεκεμβρίου 2002)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-2797/02 της κας Lucas(1).

(1) βλέπε σελίδα 17.